B. Osobitná časť
K bodu 1
Vektorová mapa určeného operátu obsahuje len parcely zapísané v registri „E“, nie všetky parcely, ktoré sú zobrazené na mape určeného operátu v papierovej podobe.
K bodu 2
Precizovanie obsahu ďalšej geodetickej dokumentácie, v ktorej môžu byť aj ďalšie dokumenty geodetickej povahy – historické, ale aj budúce.
K bodu 3
Doplnenie v nadväznosti na ustanovenia § 23 a § 24 vyhlášky č. 300/2009 Z. z. o podrobných geodetických bodoch.
K bodu 4
Gramatická úprava.
K bodu 5
Doplnenie ustanovení o formách vektorového geodetického podkladu v nadväznosti na určenie novej národnej realizácie súradnicového systému Jednotnej trigonometrickej siete katastrálnej a v súvislosti so spravovaním súboru geodetických informácií.
K bodu 6
Doplnenie v súvislosti s určením novej národnej realizácie súradnicového systému Jednotnej trigonometrickej siete katastrálnej; zabezpečenie označenia podrobných bodov v súbore geodetických informácií z pohľadu ich určenia a presnosti a zabezpečenie väzby medzi identickými bodmi; doplnená príloha č. 12.
K bodu 7
Doplnenie ďalších podkladov na zmenu spôsobu využívania pozemku.
K bodu 8
Spresnenie ustanovení o evidovaní rozsahu vecného bremena, a to iba v prípade vecného bremena k časti pozemku; nevzťahuje sa na evidovanie rozsahu vecného bremena k celému pozemku alebo celej nehnuteľnosti.
K bodu 9
Vypustenie v súvislosti so zákonom č. 103/2010 Z. z. – zrušený ods. 3 v § 35 zákona č. 162/1995 Z. z. v znení neskorších predpisov.
K bodu 10
Oprava nesprávneho pojmu.
K bodu 11
Doplnenie poznámky pod čiarou s odkazom na konkrétne ustanovenia zákona č. 330/1991 Zb.
K bodu 12
Spresnenie spôsobu doručenia aby sa dosiahol predpokladaný účinok.
K bodu 13
Doplnenie ustanovenia o miesto konania, ktoré musí byť rovnako známe ako čas konania.
K bodu 14
Doplnenie názvu tak, aby bol v súlade s ustanoveniami zákona 162/1995 Z. z.
K bodu 15
Doplnenie ustanovenia o použití geometrického plánu a postupe správy katastra v prípade zápisu listín vyhotovených na podklade starších geometrických plánov.
K bodu 16
Precizovanie ustanovení o trvalom označovaní lomových bodov hraníc pozemkov pred a po vykonaní meračských prác a zápise do katastra v prípade vyhotovovania geometrického plánu.
K bodu 17
Vypustenie ustanovení účelu geometrického plánu z dôvodu, že geometrický plán je možné vyhotoviť aj na niekoľko rôznych účelov naraz.
K bodu 18
Doplnenie ustanovenia o odovzdávaní vektorového geodetického podkladu obsahujúceho údaje o zmene podľa druhu spravovanej katastrálnej mapy alebo mapy určeného operátu.
K bodu 19
Doplnenie ustanovenia o úradnom overovaní geometrických plánov, ktoré rieši iný predpis.
K bodu 20
Doplnenie častí výsledného operátu z vytyčovania hraníc pozemkov, ktorý obsahuje podstatné skutočnosti o vytyčovaní hraníc pozemku, ako sú napríklad vyjadrenia vlastníkov pozemkov.
K bodu 21
Vypustenie ustanovenia na základe splnomocňovacích ustanovení zákona.
K bodu 22
Úprava ustanovenia tak, aby bolo v súlade s navrhovanými ustanoveniami § 6 ods. 6.
K bodu 23
Doplnenie v súvislosti s určením novej národnej realizácie súradnicového systému Jednotnej trigonometrickej siete katastrálnej; potreba definovať obsah merania pri zmenenej a novej hranici pozemku ako i potreby technickej nadväznosti jednotlivých meraní v novej národnej realizácie súradnicového systému Jednotnej trigonometrickej siete katastrálnej.
K bodu 24
Doplnenie ustanovenia – identické body môžu byť aj iné body zobrazené na mape a existujúce v teréne.
K bodu 25
Presunutie ustanovenia z pôvodného § 57 ods. 4 – tematická úprava. Doplnenie spolu s prílohou č. 13 na presnejšie definovanie spôsobov a parametrov posudzovania identity bodov.
K bodu 26
Gramatická úprava spojená  s úpravou formulácií v súvislosti s určením novej národnej realizácie súradnicového systému Jednotnej trigonometrickej siete katastrálnej; potreba presnejšieho definovania spôsobu pripojenia meračskej siete.
K bodu 27
Doplnenie v súvislosti s určením novej národnej realizácie súradnicového systému Jednotnej trigonometrickej siete katastrálnej; stanovenie spôsobu výpočtu výmer parciel vrátane prílohy č. 14 o krajných odchýlkach výmer.
K bodu 28
Doplnenie názvu v súvislosti doplnením ustanovení v tejto časti.
K bodu 29
Spresnenie formulácie – technická úprava.
K bodu 30
Spresnenie formulácie – technická úprava.
K bodu 31
Zosúladenie s ustanoveniami zákona – technická úprava.
K bodu 32
Úprava v nadväznosti na bod 32.
K bodu 33
Legislatívno-technická úprava
K bodu 34
Oprava nesprávneho vzorca.
K bodu 35
Úprava ustanovení o presnosti zobrazovacích prác.
K bodu 36
Doplnenie ustanovení o presnosti zobrazovacích prác. Doplnenie prílohy č. 15.
K bodu 37
Doplnenie na základe pripomienky.
K bodu 38
Doplnenie v súvislosti s určením novej národnej realizácie súradnicového systému Jednotnej trigonometrickej siete katastrálnej; potreba prechodného obdobia do nasadenia nového katastrálneho systému; potreba prechodného obdobia pri určení novej národnej realizácie súradnicového systému Jednotnej trigonometrickej siete katastrálnej pre zhotoviteľov geometrických plánov.

K bodu 39
Vkladajú sa prílohy č. 12,13,14,15 

Čl. II
Navrhuje sa účinnosť vyhlášky na 1. apríla 2011.